Navarra Suma talde parlamentarioak aurkeztutako 10-22/PES-00325 idatzizko galderari dagokionez, Hezkuntzako kontseilariak honako informazio hau ematen du:

Irailaren 1ean, Eleaniztasunaren eta Arte Ikasketen Zerbitzuak (hemendik aurrera, EAIZ) lan bilera batera deitu zion Areté-Activa aholkularitza enpresari, irailaren 5erako, haren esperientzia baloratzeko eta laguntzeko prest zegoen jakiteko, atzerriko hizkuntzetan ikasteko programak arautuko dituen foru dekretua prestatzeko parte-hartze prozesuari begira.

Proposatutako helburua da aholkularitza enpresak Hezkuntza Departamentuari laguntza eta sostengua ematea lantalde bat dinamizatzeko, atzerriko hizkuntzetan ikasteko programen oinarrizko alderdiak arautuko dituen foru dekretu berrirako ideien garapenerako, erkaketarako eta ekarpenerako.

Aholkularitza enpresak dinamizazio proposamen bat igorri eta Hezkuntza Departamentuak onartu egin du. Bertan zeregin eta produktu hauek zehaztu dira:

* Kabinetako lana, saioetako edukia prestatzeko eta saioen ondoren hura berrikusteko.
* Parte-hartze Batzordearekiko 2,5 orduko saioak –lau saio guztira– dinamizatzea, intereseko taldeen ekarpenak biltzeko.
* Hala behar denean, EAIZko zuzendaritza-egiturako pertsonekin bakarka biltzea estrategiaren hedapenean eta emaitzen ebaluazioan laguntzeko.
* Ekarpen eta iradokizunak hartzeko posta elektronikoa zabalik 24 orduetan eta 7 egunetan.
* Saioetako aktak egitea.
* Jarduketa-oroitidazkia eta neurriak dokumentu batean biltzea foru dekretuari gehitzeko.

Aurkeztu nahi den foru dekretu proiektua hain garrantzitsua izanda, Hezkuntza Departamentuak ezinbestekotzat jo zuen laguntza tekniko espezializatua izatea parte-hartze prozesu bizkorra eta gardena egin ahal izateko hezkuntza komunitateko eragileekin, ekarpenen eta gogoeten fasean.

Iruñean, 2022ko azaroaren 15ean

Hezkuntzako kontseilaria: Carlos Gimeno Gurpegui

Or.: 3